**Asevelvollisena vammautuneiden tuki ry**

**Toimintasuunnitelma vuodelle 2017**

Asevelvollisena vammautuneiden tuki ry:n toiminnan pääpaino vuonna 2017 on auttaa ja tukea asevelvollisena vammautuneita ja heidän läheisiään sekä antaa neuvontaa ja vertaistukea toimeentuloturvaan, hoitoon ja kuntoutukseen liittyvistä palveluista sekä harjoittaa edunvalvontaa asevelvollisen vammautuneiden/sairastuneiden aseman parantamiseksi.

Uusi sotilastapaturmalaki hyväksyttiin eduskunnassa lähes muuttumattomana (yhdistyksen suurista ponnisteluista huolimatta), mutta eduskunta lisäsi lakiin lausuman, että sosiaali- ja terveysministeriön tulee antaa eduskunnalle selvitys vuoden 2018 loppuun mennessä lain toimivuudesta/muuyostarpeista ja tähän seurantatyöhön myös yhdistys pyrkii osallistumaan mahdollisimman tehokkaasti. Samoin seurataan vuosien 1991 ja 1948 lakien toimeenpanoa ja Valtiokonttorin korvauskäytäntöjä ja näihin liittyviä ongelmia ja puututaan tiukasti esiin tulleisiin epäkohtiin.

Järjestetään tiedotustilaisuuksia ja jäsentapaamisia myös yhteistyössä sairas- ja veljeskotien kanssa. Yhdistys jatkaa yhteistyötä Puolustusvoimien, Valtiokonttorin, Puolustusministeriön ja Varusmiesliiton kanssa. Syksyllä tehdään kirjallinen kysely yhteistyökumppaneille projektin tuloksista ja vaikutuksista. Työstetään projektin loppuraporttia.

Haetaan kohdennettua rahoitusta STEA:lta (entinen RAY) ja Maanpuolustuksen kannatussäätiöltä Asevelvollisena vammautuneiden tuki ry:n toimintakulujen kattamiseen. Asevelvollisena vammautuneiden tukiprojekti loppuu 31.12.2017 ja tulevan toiminnan rahoitus on turvattava vuoden 2017 aikana.

Yhdistyksen edustajat tapaavat poliittisia päättäjiä ja muita keskeisiä päättäjiä, joilta haetaan tukea asevelvollisena vammautuneiden/sairastuneiden aseman parantamiseksi. Yhdistys ottaa osaa asevelvollisena vammautuneisiin liittyvään julkiseen keskusteluun ja harjoittaa tiedotustoimintaa eri muodoissa.

Yhdistys järjestää 10-v juhlan, tavoitteena vahvistaa sidosryhmäyhteistyötä ja tehdä yhdistyksen toimintaa laajemmin tunnetuksi.

Media yhteistyötä Varusmiesliiton kanssa jatketaan, tavoitteena oikea-aikainen ja sisällöltään faktapohjainen tiedottaminen eri medioita käyttäen.

Hallituksen työnjakoa uudistetaan ja tehtäviä jaetaan useammalle. Harkitaan myös palkallisen toimijan tarvetta hallituksen sisältä tai ulkopuolelta.

Yhdistyksen jäsenmäärää pyritään kasvattamaan, pääpaino kuitenkin asevelvollisena vammautuneissa. Yhteyden pitoa ja vuorovaikutusta jäsenistön kanssa lisätään. Tavoitteena saada jäsenmäärä vuoden 2017 lopussa nousemaan 150 jäseneen, Invalidiliiton jäsenkampanjaa hyödyntäen.